Κλέων Γρηγοριάδης

Ο Κλέων Γρηγοριάδης (Αθήνα, 17 Ιουνίου 1965) είναι Έλληνας ηθοποιός, πολιτικός και βουλευτής του ΜέΡΑ25.

 Βιογραφικό 
 Τηλεοπτικές συμμετοχές 
Τη σεζόν 1991-1992, έκανε την πρώτη του τηλεοπτική εμφάνιση με πρωταγωνιστικό ρόλο στη κοινωνική σειρά "Το ταξίδι που σκοτώνει" παίζοντας μαζί με την Άννα Βαγενά και τον Τάσο Χαλκιά. Ακολούθησε η σειρά της Μιρέλλα Παπαοικονόμου "Γυναίκες" τη σεζόν 1992-1993, ενώ τη σεζόν 1994-1995 πρωταγωνίστησε στη δραματική σειρά "Το μάτι του φιδιού". Από το 1998 μέχρι το 1999 έκανε κάποιες guest εμφανίσεις στον δεύτερο κύκλο της σειράς "Και οι παντρεμένοι έχουν ψυχή".

Έγινε ευρύτερα γνωστός τη σεζόν 1999-2000 πρωταγωνιστώντας στην κωμική σειρά "Κάτι τρέχει με τους δίπλα" που σημείωσε μεγάλη επιτυχία. Εκεί έπαιξε μαζί με τους Ρένο Χαραλαμπίδη, Δήμητρα Ματσούκα και Ελευθερία Βιδάκη, ενώ το σενάριο και η σκηνοθεσία της σειράς ανήκε στον Βασίλη Νεμέα. Ακολούθησαν δύο τηλεοπτικές σειρές την επόμενη σεζόν: "Εσύ φταις" στο Mega Channel και "Ο τέλειος άνδρας" στο Star Channel. Την περίοδο 2001-2002 συμμετείχε σε δύο ιστορίες της αστυνομικής σειράς του Πάνου Κοκκινόπουλου "Κόκκινος κύκλος". Από το 2002 μέχρι το 2003 πρωταγωνίστησε μαζί με την Άννα Παναγιωτοπούλου και τη Νένα Μεντή στην κωμική σειρά "Πάτρα-Βενετία". Από το 2004 ως το 2005 συμμετείχε στις σειρές "Επτά θανάσιμες πεθερές", "Κανείς δε λέει σ' αγαπώ" και "Safe Sex TV Stories" ενώ πρωταγωνίστησε στην τηλεταινία "Συμφωνίες γυναικών". Τη σεζόν 2005-2006 έπαιξε στις σειρές "Οι αταίριαστοι" και "Η κατάλληλη στιγμή" ενώ την επόμενη σεζόν στο "Τύχη βουνό" και "Οι ιστορίες του αστυνόμου Μπέκα". Τη σεζόν 2008-2009 έκανε μία guest εμφάνιση στη σειρά "Έχω ένα μυστικό" ενώ πρωταγωνίστησε στην σειρά "Υπάρχουν άντρες κι άντρες".

Επέστρεψε τηλεοπτικά τη σεζόν 2014-2015 έχοντας ένα από τους πρωταγωνιστικούς ρόλους στην καθημερινή δραματική σειρά του Δημήτρη Αρβανίτη "Δικαίωση".

 Κινηματογράφος 
Στον κινηματογράφο έκανε την πρώτη του εμφάνιση το 1990 πρωταγωνιστώντας στην ταινία Η νύχτα της μυστικής συνάντησης ενώ την ίδια χρονιά συμμετείχε στην ταινία μικρού μήκους Το εργαστήρι του δρος Καλιγκάρι. Ακολούθησε η ταινία Γκρι σταθμός το 1991. Το 1995 έπαιξε στην ταινία του Γιώργου Πανουσόπουλου Ελεύθερη κατάδυση. Το 1998 έλαβε μέρος στην ταινία Black Out ενώ την επόμενη χρονιά συμμετείχε στις ταινίες Θηλυκή εταιρεία και Η διακριτική γοητεία των αρσενικών. Το 2000 έπαιξε στην ταινία Ριζότο ενώ το 2001 στις ταινίες Στάκαμαν και To be Continued. Το 2005 έκανε μία μικρή εμφάνιση στην ταινία Λουκουμάδες με μέλι. Το 2009 έπαιξε στην ταινία Άμα δε σε θέλει ενώ το 2013 πρωταγωνίστησε στην ταινία του Δημήτρη Αρβανίτη Μία νύχτα στην Αθήνα.

 Πολιτική 
Στο δημοψήφισμα του 2015 είχε ταχθεί δημοσίως υπέρ του «Όχι». Είναι μέλος της Πολιτικής Γραμματείας του ΜέΡΑ25. Στις ευρωεκλογές του 2019 ήταν υποψήφιος ευρωβουλευτής και συγκέντρωσε 19.107 ψήφους. Στις βουλευτικές εκλογές του 2019 εξελέγη βουλευτής στον Β1' Βόρειο Τομέα Αθηνών και από τον Ιούλιο του 2019 είναι κοινοβουλευτικός εκπρόσωπος του κόμματος.

 Φιλμογραφία 
 Κινηματογράφος 
Έτος Τίτλος Ρόλος1990Η νύχτα της μυστικής συνάντησης Δρέτος Το εργαστήρι του δρος Καλιγκάρι1991Γκρι σταθμός1995Ελεύθερη κατάδυσηΕυγένιος 1998Black Out Σταύρος 1999Θηλυκή εταιρεία Αλέξανδρος Η διακριτική γοητεία των αρσενικών Βασίλης 2000Ριζότο Φίλιππος 2001Στάκαμαν σεκιούριτι To be continued...2004Λουκουμάδες με μέλι οδηγός λεωφορείου 2009Άμα δε σε θέλει Τζώνη 2013Μια νύχτα στην Αθήνα Ερρίκος 

 Τηλεόραση 
+ΈτοςΤίτλος προγράμματος ΚανάλιΡόλοςΣημειώσεις1991-1992Το ταξίδι που σκοτώνειΕΤ1Πρωταγωνιστικός Ρόλος1992-1993Γυναίκες MEGAΑλέξηςΠρωταγωνιστικός Ρόλος1994-1995Το μάτι του φιδιού ΣΚΑΪΠρωταγωνιστικός Ρόλος1997Μια νύχτα σαν κι αυτήANT1Επεισόδιο: "Ιντερμέτζο" 1998-1999Και οι παντρεμένοι έχουν ψυχή ANT1Βασικό Καστ1999-2000Κάτι Τρέχει με τους Δίπλα MEGAΜάνος Γιαννίκος Πρωταγωνιστικός Ρόλος2000-2001Εσύ ΦταιςMEGAΠάρης Πρωταγωνιστικός ΡόλοςΟ Τέλειος Άνδρας STARΚυριάκος Δούβρης Πρωταγωνιστικός Ρόλος2001Κόκκινος ΚύκλοςALPHAΛάζαροςΕπεισόδιο: "Μικρή οικογενειακή ιστορία"2002ALPHAσυγγενής Στέλιου Επεισόδιο: "Βεντέτα" 2002-2003Πάτρα-ΒενετίαALPHAΣωτήρης Πρωταγωνιστικός Ρόλος2004Επτά Θανάσιμες ΠεθερέςMEGAΠασχάλης Μελετόπουλος Επεισόδιο: "Η Καλή Πεθερά" 2004-2005Κανείς δε λέει σ' αγαπώMEGAΑναστάσης Πρωταγωνιστικός Ρόλος2005Safe Sex TV StoriesMEGAΣτέφανος Επεισόδιο: "Η Μπαρμπαρέλα πέθανε"Συμφωνίες Γυναικών ALTERΤηλεταινία, Πρωταγωνιστικός Ρόλος 2005-2006Οι Αταίριαστοι MEGAΜάκης Παπαδόπουλος Πρωταγωνιστικός ΡόλοςΗ Κατάλληλη Στιγμή ΝΕΤΧάρης Κόντογλου Πρωταγωνιστικός Ρόλος2006-2007Τύχη Βουνό ANT1Γιώργος Παπασπυρόπουλος Πρωταγωνιστικός Ρόλος2007Οι ιστορίες του αστυνόμου ΜπέκαALPHAΓιώργος Κονταρίνης Επεισόδιο: "Αύριο και για πάντα"2008-2009Υπάρχουν άντρες κι άντρες ALPHAΒασίλης Καρράς Πρωταγωνιστικός ΡόλοςΈχω ένα μυστικό ALPHAΝάσος Μπέζας Επεισόδια 12-172014-2015Δικαίωση MEGAΆρης Χρηστίδης Πρωταγωνιστικός Ρόλος 

 Παραπομπές 

 Εξωτερικοί σύνδεσμοι  


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Βουλευτές εκλεγμένοι με το ΜέΡΑ25
Κατηγορία:Βουλευτές Β1΄ Βόρειου Τομέα Αθηνών
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν